OpenLLM-France/wikimedia huggingface dataset:
# Trinxeres i búnquer de les Feixes de la Rossella

Les Trinxeres i búnquer de les Feixes de la Rossella són unes construccions militars de Gavet de la Conca (Pallars Jussà) incloses a l'Inventari del Patrimoni Arquitectònic de Catalunya.

## Descripció

És un conjunt de construccions defensives edificades amb pedra, morter i pinyonada. Se'n conserva una estructura de planta quadrangular, descoberta, de la mateixa maner que altres restes de murs aprofitant el terreny rocós.
Es tracta de conjunts edificats durant el temps que va estar actiu el Front del Pallars (1938) durant la Guerra civil. Se sap que a la zona hi van haver construccions tant del bàndol republicà com del rebel.

## Història

Fitxa donada d'alta amb la informació proporcionada pel Cos d'Agents Rurals: Fitxa model F30 núm.1667, del 17/06/2013

## Referències

* 1 2 3 4 «Trinxeres i búnquer de les Feixes de la Rossella». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 juny 2020].
# Cotorra de Sierra Madre Oriental

La cotorra de Sierra Madre Oriental (Rhynchopsitta terrisi) és una espècie d'ocell de la família dels psitàcids que habita els boscos de pins de Sierra Madre Oriental, als estats mexicans de Coahuila de Zaragoza, Nuevo León i Tamaulipas.
# Buchenwald

Buchenwald (literalment, bosc de faigs, fageda) era un camp de concentració nazi fundat el 1937. Era dalt d'un turó, a nou quilòmetres de Weimar, el poble de Goethe. Inicialment només era per als alemanys antinazis. Després hi arribarien els jueus, els austríacs, els txecs i els polonesos. A partir de 1943 hi entraren republicans catalans i alguns d'ells anirien al camp de concentració de Dora. Sembla que passaren per aquest camp uns 380 republicans.
Els primers 149 presoners (comunistes, Testimonis de Jehovà, homosexuals, gitanos i criminals) van arribar-hi el 15 de juliol de 1937. Provenien dels camps de Sachsenhausen i Lichtenburg i van haver de construir el camp. Inicialment el camp es deia Konzentrationslager Ettersberg però va ser rebatejat com a Konzentrationslager Buchenwald/Post Weimar a demanda de la comissió de cultura de Weimar.
A l'entrada es podia llegir: Recht oder Unrecht, Mein Vaterland, és a dir: "amb raó o sense, el meu país". També: Jedem das seine, és a dir: "a cadascú el que li pertoca". Com la resta de camps, era voltat de filferrades elèctriques, tenia els seus barracons o Blocks de fusta, alguns de ciment i un terra que era una claveguera a cel obert quan plovia. La infermeria era una mica a part i donava cabuda a tota mena de malalts. Durant el 1939 els jueus són afusellats de forma sistemàtica, però ja el 1940 engegaran els primers forns crematoris. El 16 de setembre de 1941, tres-cents oficials soviètics hi seran exterminats només arribar al camp. Quan arribava un nou carregament de presoners, els nazis els rebien amb aquestes paraules:
| « | ...aquí no teniu ni honor ni valor. No hi teniu cap dret. El vostre destí és ésser esclaus. Amén!. | » |
Per Buchenwald passaren 240.000 deportats i n'hi moriren més de 50.000.
Fou alliberat l'11 d'abril de 1945 per la sisena divisió de blindats de l'exèrcit dels Estats Units.

## Referències

* ↑ Roig, Montserrat. Els catalans als camps nazis. Barcelona, Edicions 62, (original de 1977), edició de 2001, pàgina 203
* ↑ Roig, Montserrat. Els catalans als camps nazis. Barcelona, Edicions 62, (original de 1977), edició de 2001, pàgina 204

## Vegeu també

* Procés principal de Buchenwald
# Vandeleuria oleracea

Vandeleuria oleracea és una espècie de mamífer rosegador de la família dels múrids. Viu a altituds d'entre 200 i 1.500 msnm a Bangladesh, Bhutan, Cambodja, l'Índia, Myanmar, el Nepal, Sri Lanka, Tailàndia, el Vietnam i la Xina. Es tracta d'un animal arborícola. Ocupa una gran varietat d'hàbitats. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, oleracea, significa 'verdura' en llatí.

## Referències

* ↑ Aplin, K.; Molur, S. Vandeleuria oleracea. UICN 2017. Llista Vermella d'espècies amenaçades de la UICN, edició 2017, consultada el 20 març 2018.
* ↑ Entrada «Vandeleuria» d'Animalia (en anglès).
# John Martin Scripps

John Martin (John Martin Scripps, 9 de desembre de 1959 – 19 d'abril de 1996) va ser un assassí de gatzara que va matar a tres turistes—Gerard Lowe a Singapur, i Sheila i Darin Damude a Tailàndia—juntament amb altres tres víctimes no confirmades. Ell es feia passar ell mateix per un turista mentre cometia els assassinats, per a això tabloids britànics ho van sobrenomenar "el turista de l'Infern". Ell va tallar tots els cossos de les seves víctimes, utilitzant les habilitats de carnisseria que havia adquirit en la presó, abans de desfer-se'n.
Martin va ser detingut a Singapur quan va tornar-hi després d'assassinar als Damudes. Fotografies de les parts dels cossos en descomposició, es va mostrar com a prova durant el judici, fent-lo "un dels més esgarrifosos" vistos a Singapur.

## Referències

* ↑ Bill Coles «'Hell tourist' Brit hangs for murder». The Sun, 19-04-1996, p. 16.
# Tour de l'Alt Var 2014

El Tour de l'Alt Var 2014, 46a edició del Tour de l'Alt Var, es va disputar entre el 22 i 23 de febrer de 2014 sobre un recorregut de 352,5 km repartits entre dues etapes. La cursa formava part del calendari de l'UCI Europa Tour 2014, amb una categoria 2.1.
La cursa fou guanyada pel colombià Carlos Betancur (AG2R La Mondiale), vencedor de la primera etapa, amb dotze segons d'avantatge sobre els francesos Samuel Dumoulin, company d'equip de Betancur, i Amaël Moinard (BMC Racing Team), vencedor de la segona etapa. Betancur també guanyà la classificació per punts i el seu equip la classificació per equips, situant tres corredors entre els sis primers classificats. El francès Florian Guillou (Bretagne-Séché Environnement) guanyà la classificació de la muntanya i Émilien Viennet (FDJ) la dels joves.

## Equips

L'organització comunicà la llista dels 18 equips convidats el 17 de gener de 2014. D'aquests, set eren World Tour, cinc equips continentals professionals i sis equips continentals:

### equips World Tour

    AG2R La Mondiale, BMC Racing Team, Team Europcar, FDJ, Giant-Shimano, Movistar Team, Team Sky

### equips continentals professionals

    Bretagne-Séché Environnement, Cofidis, Colombia, IAM Cycling, Wanty-Groupe Gobert

### equips continentals

    BigMat-Auber 93, Differdange-Losch, La Pomme Marseille 13, Raleigh, Roubaix Lille Métropole, Verandas Willems

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 22 de febrer | Le Cannet-des-Maures - La Croix-Valmer | 149,1 | Carlos Betancur (COL) | Carlos Betancur (COL) |
| 2a | 23 de febrer | Draguignan - Draguignan | 203,4 | Amaël Moinard (FRA) | Carlos Betancur (COL) |

## Classificació final

| | Ciclista | Equip | Temps |
| 1 | Carlos Alberto Betancur (COL) | AG2R La Mondiale | 9h 05' 30" |
| 2 | Samuel Dumoulin (FRA) | AG2R La Mondiale | + 12" |
| 3 | Amaël Moinard (FRA) | BMC Racing Team | + 12" |
| 4 | Armindo Fonseca (FRA) | Bretagne-Séché Environnement | + 15" |
| 5 | Cadel Evans (AUS) | BMC Racing Team | + 15" |
| 6 | Mikaël Cherel (FRA) | AG2R La Mondiale | + 15" |
| 7 | Cyril Gautier (FRA) | Team Europcar | + 15" |
| 8 | Émilien Viennet (FRA) | FDJ | + 16" |
| 9 | Jérôme Pineau (FRA) | IAM Cycling | + 18" |
| 10 | Andrey Amador (CRC) | Movistar Team | + 18" |

## Referències

* ↑ Resultats
* ↑ «Les 17 équipes retenues». 100pour100-velo.com, 17-01-2014. Arxivat de l'original el 22 de febrer 2014. [Consulta: 12 març 2014].
* ↑ «Tour du Haut-Var : 18 équipes au départ». directvelo.com, 17-01-2014.

## Enllaços externs

* (francès) Web oficial
# Cotorra de Molina

La cotorra de Molina (Pyrrhura molinae) és una espècie d'ocell de la família dels psitàcids que els boscos de Bolívia, nord-oest de l'Argentina i sud-oest del Brasil.
# Ca les Borrasses

Ca les Borrasses és una obra de Poboleda (Priorat) inclosa a l'Inventari del Patrimoni Arquitectònic de Catalunya.

## Descripció

Edifici de paredat de planta baixa, pis i golfes que presenta una portalada de pedra amb un arc de mig punt rebaixat amb data del 1857. A la façana s'obren dues finestres a diferent nivell a la planta baixa, quatre balcons al primer pis, amb baranes de ferro forjat i quatre balcons més a les golfes, aquests darrers no sortits. La construcció és coronada per un petit ràfec amb una canal de ceràmica i cinc sobreeixidors de ferro forjat.

## Història

La construcció correspon al període florent del Priorat d'unes dècades abans de la fil·loxera.

## Referències

* 1 2 «Ca les Borrasses». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].
# Aino Suni

Aino Suni (1985) és una directora de cinema i guionista finlandesa.

## Formació

Es va graduar amb un Bachelor of Arts a la Universitat de Ciències Aplicades de Tampere el 2011 i després, el 2014, va obtenir un màster en guió per la Universitat de Salford.

## Carrera

Com a primera fita professional, el seu curtmetratge Sudenveistäjä va ser seleccionat per al Festival de Cinema de Clermont-Ferrand del 2012. Més endavant, el setembre del 2018, el seu documental Ei koskaan enää es va estrenar al Festival Internacional de Cinema de Hèlsinki. Finalment, el primer llargmetratge de ficció de Suni, Sydänpeto, va estrenar-se internacionalment al Festival de Cinema de Göteborg i es va projectar al dit festival de Hèlsinki la tardor del 2022.

## Filmografia
### Com a directora

* Kasvottomat (2009)
* Korpin laulu (2009)
* Sleep of Reason (2010)
* Niin paljon sinua halusin (2010)
* Sudenveistäjä (2011)
* Propinquity (2013)
* LunaChicks (2014)
* Niin metsä vastaa (2015)
* Kääntöpaikka (2015)
* If I Ruled (2015)
* Seuraava taso (2015)
* Ei koskaan enää (2018)
* Pillupäiväkirjat (2019)
* Shake! (2019)
* Sydänpeto (2022)

### Com a guionista

* Kasvottomat (2009)
* Sleep of Reason (2010)
* Sudenveistäjä (2011)
* Kääntöpaikka (2015)
* If I Ruled (2015)
* Seuraava taso (2015)
* Ei koskaan enää (2018)
* Shake! (2019)
* Sydänpeto (2022)

## Referències

* ↑ «Aino Suni» (en tai). Wannasin. [Consulta: 17 març 2023].
* ↑ «Aino Suni Archives». Suomen elokuvasäätiö. [Consulta: 26 maig 2022].
* ↑ «Mercedes Bentson tarina kertoo siitä Helsingistä, jolta yritämme ummistaa silmämme - Rumba.fi». www.rumba.fi, 26-09-2018. [Consulta: 26 maig 2022].
* ↑ «R&A tuo tuliaisia maailman kärkifestareilta». 35. Rakkautta & Anarkiaa, 09-06-2022. Arxivat de l'original el 2022-07-05. [Consulta: 9 juny 2022].
# Vandellia

Vandellia és un gènere de peixos gat natius d'Amèrica del Sud. El nom del gènere prové del naturalista Domenico Vandelli. Són peixos paràsits coneguts pel costum d'entrar dins la uretra humana.

## Taxonomia

Actualment tres espècies són reconegudes:
* Vandellia beccarii di Caporiacco, 1935
* Vandellia cirrhosa Valenciennes, 1846 (Candiru)
* Vandellia sanguinea Eigenmann, 1917

## Referències

* ↑ Nelson, Joseph S. Fishes of the World. John Wiley & Sons, Inc, 2006. ISBN 0-471-25031-7. OCLC 224053746.
* ↑ "Vandellia". FishBase. Ed. Ranier Froese i Daniel Pauly. February del 2012. N.p.: FishBase, 2012.
# Janhit Samaj Party

Janhit Samaj Party és un partit polític de Bihar, a l'Índia, fundat el 2003 per Narendra singh Kushwaha, expresident del Janta Party Bihar. La seva bandera és vermella amb un disc blanc al centre; dins del disc dotze figures humanes simples en cercle.

## Enllaços externs

* Candidate List for Bihar State Assembly Elections 2005 Indian Elections (anglès)
# Crossorhombus howensis

Crossorhombus howensis és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 13 cm de llargària total.

## Distribució geogràfica

Es troba a les costes de Taiwan i al Pacífic sud-occidental.

## Referències

* ↑ The Taxonomicon (anglès)
* 1 2 FishBase (anglès)
# Mag Magazine

Mag magazine va ser un programa d'entrevistes, varietats i actuacions musicals emès per TV3 i presentat per Mari Pau Huguet, amb la col·laboració de Maria Gorgues, Jordi Jané i Mingo Ràfols des del 18 de gener de 1988 fins al 30 de juny de 1989. La seva presentadora Mari Pau Huguet va rebre el TP d'Or 1988 a la millor presentadora catalana.

## Personatges entrevistats (llista parcial)

* Teresa Gimpera
* Àlex Gorina
* Alfred Rodríguez Picó
* Francesc Bellmunt
* Josep Maria Flotats
* Anna Lizaran
* Pepe Rubianes
* Joaquim Maria Puyal
* Montserrat Roig
* Josep Maria Bachs
* Vicente Aranda
* Tísner
* Lita Claver
* Albert Closas
* Emma Cohen
* Manuel Gutiérrez Aragón
* Colita
* Josep Maria Cullell
* Juan Diego
* Samantha Eggar
* Verónica Forqué
* José Agustín Goytisolo
* Luis García Berlanga
* Carme Elias
* Néstor Almendros
* Pere Calders
* Carles Canut
* Alaska

## Referències

* ↑ TP de Oro (17): 1988, en lo más alto del tejado

## Enllaços externs

* Mag magazine a TV3 a la carta
* Orquestres a "Mag Magazine" De Tv3 a discogs
# Tour de l'Alt Var 2019

El Tour de l'Alt Var 2019, 51a edició del Tour de l'Alt Var, es disputà entre el 22 i el 24 de febrer de 2019 sobre un recorregut de 491,9 km repartits entre tres etapes. La cursa formava part del calendari de l'UCI Europa Tour 2019, amb una categoria 2.1.
El vencedor final fou el francès Thibaut Pinot (Groupama-FDJ), seguit a tres segons per Romain Bardet (AG2R La Mondiale) i a cinc per Hugh Carthy (EF Education First) completaren el podi.

## Equips

En aquesta edició hi prendran part 18 equips:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 22 de feb | Vença – Mandatluec | etapa plana | 154,5 | Sep Vanmarcke | Sep Vanmarcke |
| 2a etapa | 23 de feb | Vidauban – Mons | etapa accidentada | 201,4 | Giulio Ciccone | Giulio Ciccone |
| 3a etapa | 24 de feb | La Londe – mont Faron | etapa de mitja muntanya | 136 | Thibaut Pinot | Thibaut Pinot |

### Etapa 1

Font: ProCyclingStats :
Font: ProCyclingStats :

### Etapa 2

Font: ProCyclingStats :
Font: ProCyclingStats :

### Etapa 3

Font: ProCyclingStats :

## Classificació final

Font: ProCyclingStats :

## Evolució de les classificacions

| Etapa | Vencedor | Classificació general | Classificació per punts | Classificació de la muntanya | Classificació dels joves | Classificació per equips |
| 1 | Sep Vanmarcke | Sep Vanmarcke | Sep Vanmarcke | Julien Bernard | Lucas Eriksson | Groupama-FDJ |
| 2 | Giulio Ciccone | Giulio Ciccone | Giulio Ciccone | Cyril Gautier | Mathias Le Turnier | Groupama-FDJ |
| 3 | Thibaut Pinot | Thibaut Pinot | Thibaut Pinot | Cyril Gautier | Mathias Le Turnier | Groupama-FDJ |
| Classificació final | Classificació final | Thibaut Pinot | Thibaut Pinot | Cyril Gautier | Mathias Le Turnier | Groupama-FDJ |

## Referències

* 1 2 «Pinot gana la última y se anota el Tour Haut Var». biciciclismo.com, 24-02-2019 [Consulta: 25 febrer 2019].
* ↑ «Sep Vanmarcke se impone en la 1ª del Haut Var». biciciclismo.com, 22-02-2019 [Consulta: 25 febrer 2019].
* ↑ «Giulio Ciccone se impone en la 2ª del Haut Var». biciciclismo.com, 23-02-2019 [Consulta: 25 febrer 2019].

## Enllaços externs

* (francès) Web oficial
# Bufet d'advocats

Un bufet d'advocats és una empresa que brinda serveis jurídics amb un equip fix de lletrats o advocats, integrats a la companyia mitjançant contracte o mitjançant acord exprés d'associació.
L'usual en aquestes firmes és que a mesura que els advocats guanyen experiència ascendeixen en la jerarquia de l'empresa fins a aconseguir ser-ne socis o membres d'un grup intern de direcció. En el cas que l'advocat passi a formar part de la societat i aconsegueixi tenir un percentatge del capital social de l'empresa els seus ingressos estaran vinculats amb els ingressos de la companyia.
Els bufets d'advocats solen escollir tipus societaris diferents dels habituals (societat anònima o societat de responsabilitat limitada) i moltes vegades opten per opcions menys regulades, com ara la societat col·lectiva o societat comanditària.

## Vegeu també

* Consell de Col·legis d'Advocats de Catalunya

## Referències

* ↑ «bufet». Diccionari de la llengua catalana de l'IEC. Institut d'Estudis Catalans.
* ↑ «Bufet d'advocats». Gran Enciclopèdia Catalana. Barcelona: Grup Enciclopèdia Catalana.
# Apol·lònia de Mísia

Apollonia (Grec: Ἀπολλωνία) va ser una ciutat antiga de Mísia, Anatòlia, situada en un turó a l'est de Pèrgam, en el camí a Sardes. Sembla haver estat a prop les fronteres de Mísia i Lídia. Els editors del Barrington Atlas of the Greek and Roman World situen Apol·lònia entre les ciutats turques modernes de Yenice i Duvarlar.

## Referències

* ↑ Estrabó. Geografia, 625
* ↑ Xenofont. Anàbasi, VII, 8, 15
* ↑ Smith, William (ed.). «Apollonia». Dictionary of Greek and Roman Geography (1854). [Consulta: 22 novembre 2022].
* ↑ Richard Talbert, Barrington Atlas of the Greek and Roman World, (ISBN 0-691-03169-X), Map 56 & notes.
# Crossorhombus kobensis

Crossorhombus kobensis és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 12 cm de llargària total.

## Distribució geogràfica

Es troba a les costes del Japó i al nord del Mar de la Xina Meridional.

## Referències

* ↑ The Taxonomicon (anglès)
* 1 2 FishBase (anglès)
# Criteri de la mitjana geomètrica

En matemàtiques, el criteri de la mitjana geomètrica és un criteri per provar la convergència de successions que permet la resolució de límits del tipus $\lim _{n\to \infty }{\sqrt[{n}]{a_{1}\cdot a_{2}\cdot ...\cdot a_{n}}}$.
Sigui $\{a_{n}\}$ una successió de reals positius tal que $\lim _{n\to \infty }a_{n}=A$, sent $A>0$. Llavors, $\lim _{n\to \infty }{\sqrt[{n}]{a_{1}\cdot a_{2}\cdot ...\cdot a_{n}}}=A$.
El criteri també és vàlid sent $A=+\infty$.

## Exemple

Com que la successió $a_{n}={\frac {n^{2}+2}{2n^{2}}}$ convergeix a 1/2, aleshores:
   $\lim _{n\to \infty }{\sqrt[{n}]{{\frac {3}{2}}\cdot {\frac {6}{8}}\cdot ...{\frac {n^{2}+2}{2n^{2}}}}}={\frac {1}{2}}$

## Corol·lari

Un corol·lari del criteri de la mitjana geomètrica és el criteri de l'arrel, el qual estableix que si una successió $\{a_{n}\}$ de reals positius tal que $\lim _{n\to \infty }{\frac {a_{n}}{a_{n-1}}}=A>0$, llavors $\lim _{n\to \infty }{\sqrt[{n}]{a_{n}}}=A$.

## Altres criteris de convergència

* Criteri de Stolz
* Criteri de la mitjana aritmètica

## Referències

* ↑ Pérez, Javier «Cálculo diferencial e integral» (en castellà). Universidad de Granada [Consulta: 30 juliol 2018].
* ↑ Llopis, José L. «Criterio de la media geométrica y de la raíz» (en castellà). Matesfacil. ISSN: 2659-8442 [Consulta: 30 juliol 2018].

## Enllaços externs

* Media geométrica y de la raíz (con demostración y ejemplos) (en castellà)
* Convergencia de sucesiones Arxivat 2018-07-12 a Wayback Machine. (en castellà)
# Criteria CaixaCorp

Criteria CaixaCorp, SA fou un grup empresarial que pertanyia a la Caixa d'Estalvis i Pensions de Barcelona juntament amb un gran nombre de petits accionistes i que el 2011 va passar a formar part de Caixabank. L'empresa estava inscrita al Registre Mercantil de Barcelona, tom 37.883, foli 124, secció 8, full B-41.232, inscripció 56a i NIF A-08663619.
Part del negoci de Criteria passà al nou banc cotitzat, CaixaBank, creat per la Caixa en substitució seva, i una altra part passà a un grup industrial i immobiliari no cotitzat per mantenir l'obra social que inclourà les participacions de Gas Natural Fenosa (35%), Abertis (24,6%), Agbar (24%), BME (5%), Port Aventura (100%) i Mediterrània.
El novembre de l'any 2006, el consell d'administració de La Caixa aprovà la sortida a borsa de la seva cartera de participades a través de la societat Criteria CaixaCorp. Aquesta es va produir l'octubre del 2007, amb actius de 25.000 milions d'euros.

## Referències

* 1 2 3 4 Pro forma figures. «Annual Report 2008» (PDF). Criteria CaixaCorp. Arxivat de l'original el 2016-03-03. [Consulta: 12 maig 2009].
* ↑ «La Caixa tindrà el 81% de CaixaBank, el nou banc en què es convertirà Criteria». Lamalla.cat, 27-01-2011. Arxivat de l'original el 2011-08-07. [Consulta: 28 gener 2011].

## Enllaços externs

* Criteria CaixaCorp
# Cumulus congestus

Els cumulus congestus són núvols característics de les àrees inestables de l'atmosfera que generen convexió. No tenen formes punxegudes i es desenvolupen verticalment. Són molt més alts que amples, perquè són generats per corrents ascendents, arribant a fer, d'extrem a extrem, fins a uns 5 km d'alt. Es formen, generalment, a partir de l'evolució de cumulus mediocris, però també ho poden fer a partir dels altocumulus castellanus o des dels stratocumulus castellanus.
Els cumulus congestus esdevenen cumulonimbus calvus quan hi ha condicions atmosfèriques que porten una suficient inestabilitat. Aquesta transformació es pot intuir si s'observa la presència de parts suaus, fibroses o estriades als seus extrems. Aquest tipus de núvol produeix precipitació, de vegades amb abundància. Les espècies de congestus només es poden trobar al gènere cumulus.

## Referències

* ↑ «Cumulus congestus» (en anglès). cloudatlas.wmo.int. [Consulta: 29 maig 2022].
* ↑ «Learn About Cumulus Congestus Clouds» (en anglès americà). whatsthiscloud.com. [Consulta: 29 maig 2022].
* ↑ Hamblyn, Richard. The Met Office Cloud Book - Updated Edition: How to Understand the Skies (en anglès). David and Charles, 2021-10-12. ISBN 978-1-4463-8108-3.
* ↑ Cotton, William R.; Bryan, George; Heever, Susan C. van den. Storm and Cloud Dynamics (en anglès). Academic Press, 2010-12-21, p. 259. ISBN 978-0-08-091665-1.

## Enllaços externs

* Societat Americana de Meteorologia - Glossari de Meteo
# All Around Me

"All Around Me" és el sisè senzill de l'àlbum de debut i epònim de Savage Garden.
Va ser concebut com a premi per als guanyadors d'un concurs organitzat per la "Australian Austereo Radio Network", que es tractava de contestar preguntes relacionades amb Savage Garden durant els mesos de febrer a l'abril de 1998. Cada guanyador/a rebia un CD de tres cançons: "All Around Me" més de dues gravacions acústiques inèdites, fetes per Lee Novak a Los Angeles el 1997. Posteriorment també el van regalar als aficionats en un concert a Brisbane però mai estigué disponible comercialment. Existeixen unes 3.000 còpies aproximadament i degut al seu caràcter promocional no era elegible per les llistes de senzills ni tampoc realitzaren cap videoclip.
La portada del senzill no conté el títol hi en el seu lloc es pot llegir "The Future of Earthly Delites", el mateix nom donat a un concert promocionat durant aquesta època. Posteriorment també fou utilitzat en un àlbum de remescles publicat per la banda.

## Llista de cançons

* "All Around Me" – 4:16
* "I Want You" (directe acústic, Los Angeles 1997) – 2:46
* "To the Moon and Back" (directe acústic, Los Angeles 1997) – 3:26

## Referències

* 1 2 Wells, J. Kevin. «UNIVERSE : THE SAVAGE GARDEN DISCOGRAPHY». Darren Hayes Central. Arxivat de l'original el 2014-08-10. [Consulta: 23 gener 2014].
* ↑ «Savage Garden - The Future of Earthly Delites (CD) at Discogs». Discogs. [Consulta: 22 juliol 2014].